Virallinen lehti nro C 371 , 08/12/1997 s. 0196



A4-0351/97 Ehdotus yhteiseksi toiminnaksi eurooppalaisen oikeudellisen verkoston perustamiseksi (9804/97 - C4-0428/97 - 97/0911(CNS)) Ehdotus hyväksyttiin seuraavin tarkistuksin: (Tarkistus 1) Johdanto-osan neljäs viite >Alkuperäinen teksti> pitää mielessä Belgian oikeusministeriön Brysselissä 8 - 10 päivänä toukokuuta 1996 ja 19. ja 20. kesäkuuta 1997 Euroopan unionin yhteisrahoituksen piiriin kuuluvan ohjelman puitteissa järjestämien, eurooppalaista oikeudellista verkostoa ja järjestäytynyttä rikollisuutta koskevien seminaarien päätelmät, >EP:n äänestyksessä hyväksytty teksti> pitää mielessä Belgian oikeusministeriön Brysselissä 8 - 10 päivänä toukokuuta 1996 ja 19. ja 20. kesäkuuta 1997 Euroopan unionin yhteisrahoituksen piiriin kuuluvan ohjelman puitteissa järjestämien, eurooppalaista oikeudellista verkostoa ja järjestäytynyttä rikollisuutta koskevien seminaarien päätelmät sekä Euroopan parlamentin ja komission tekemän työn, (Tarkistus 2) Johdanto-osan 1 kappale >Alkuperäinen teksti> on välttämätöntä edelleen kehittää Euroopan unionin jäsenvaltioiden välistä oikeudellista yhteistyötä erityisesti vakavien kansainvälisen rikollisuuden muotojen torjunnassa, >EP:n äänestyksessä hyväksytty teksti> on välttämätöntä edelleen ratkaisevasti kehittää Euroopan unionin jäsenvaltioiden välistä oikeudellista yhteistyötä erityisesti kaikkien sellaisten vakavien kansainvälisen rikollisuuden muotojen torjunnassa, jotka usein ilmenevät todellisina, ylikansallisina järjestöinä, (Tarkistus 3) Johdanto-osan 2 kappale >Alkuperäinen teksti> jäsenvaltioiden välisen oikeudellisen yhteistyön tosiasiallinen kehittäminen vaatii sellaisten rakenteellisten toimenpiteiden toteuttamista Euroopan unionin tasolla, joiden avulla oikeusviranomaisten ja muiden oikeudellisesta yhteistyöstä sekä vakavien kansainvälisen rikollisuuden muotojen vastaisista oikeustoimista jäsenvaltioissa vastuussa olevien viranomaisten välisten suorien yhteyksien luominen on mahdollista, >EP:n äänestyksessä hyväksytty teksti> jäsenvaltioiden välisen oikeudellisen yhteistyön tosiasiallinen kehittäminen vaatii sellaisten rakenteellisten toimenpiteiden toteuttamista Euroopan unionin tasolla, joiden avulla oikeusviranomaisten ja muiden oikeudellisesta yhteistyöstä sekä kaikenlaisten vakavien kansainvälisen rikollisuuden muotojen vastaisista oikeustoimista jäsenvaltioissa vastuussa olevien viranomaisten välisten suorien yhteyksien luominen on mahdollista, (Tarkistus 4) 2 artiklan 1 kohta >Alkuperäinen teksti> 1. Euroopan oikeudellinen verkosto koostuu kansainvälisestä oikeudellisesta yhteistyöstä vastaavista keskusviranomaisista sekä oikeudellisista viranomaisista, joilla on erityisvastuuta kansainvälisen yhteistyön puitteissa joko yleisellä tasolla tai tiettyjen vakavien kansainvälisen rikollisuuden muotojen kuten järjestäytyneen rikollisuuden, lahjonnan tai laittoman huumausainekaupan osalta, siten että kunkin jäsenvaltion valtiosääntö, oikeudelliset perinteet ja sisäiset rakenteet otetaan huomioon. >EP:n äänestyksessä hyväksytty teksti> 1. Euroopan oikeudellinen verkosto koostuu kansainvälisestä oikeudellisesta yhteistyöstä vastaavista keskusviranomaisista sekä oikeudellisista viranomaisista, joilla on erityisvastuuta kansainvälisen yhteistyön puitteissa joko yleisellä tasolla tai kaikkien vakavien kansainvälisen rikollisuuden muotojen kuten järjestäytyneen rikollisuuden, lahjonnan tai laittoman huumausainekaupan osalta, siten että kunkin jäsenvaltion valtiosääntö, oikeudelliset perinteet ja sisäiset rakenteet otetaan huomioon. (Tarkistus 5) 2 artiklan 3 kohta >Alkuperäinen teksti> 3. Kukin jäsenvaltio nimittää yhteysviranomaiset nimeltä mainiten. Nimityksestä ilmoitetaan neuvostolle, joka tiedottaa siitä virallisesti muille jäsenvaltioille. Jokaisen jäsenvaltion on viipymättä ilmoitettava neuvostolle yhteysviranomaisen nimityksissä tapahtuvat muutokset. >EP:n äänestyksessä hyväksytty teksti> 3. Kukin jäsenvaltio nimittää yhteysviranomaiset ja näiden sijaiset nimeltä mainiten. Nimityksestä samoin kuin mahdollisten sijaisten nimityksestä ja näiden tehtävien määrittelystä ilmoitetaan neuvostolle, joka tiedottaa siitä virallisesti muille jäsenvaltioille. Jokaisen jäsenvaltion on viipymättä ilmoitettava neuvostolle yhteysviranomaisen nimityksissä tapahtuvat muutokset. (Tarkistus 6) 2 artiklan 4 kohta >Alkuperäinen teksti> 4. Jokainen jäsenvaltio varmistaa, että sen yhteysviranomainen tai yhteysviranomaiset osaavat tyydyttävästi kansallisen kielen lisäksi jotain muuta Euroopan unionin virallista kieltä, koska yhteysviranomaisen tai yhteysviranomaisten on välttämätöntä pystyä kommunikoimaan muiden jäsenvaltioiden yhteysviranomaisten kanssa. >EP:n äänestyksessä hyväksytty teksti> 4. Jokainen jäsenvaltio varmistaa, että sen yhteysviranomaisella tai yhteysviranomaisilla on mielellään laaja käytännön kokemus järjestäytyneen rikollisuuden torjunnasta ja että nämä osaavat tyydyttävästi kansallisen kielen lisäksi jotain muuta Euroopan unionin virallista kieltä ja että näillä on riittävät tiedot Euroopan unionin jäsenvaltioiden valtiosääntöoikeudesta, oikeudellisista perinteistä ja oikeuskäytännöstä pääpiirteissään, koska yhteysviranomaisen tai yhteysviranomaisten on välttämätöntä pystyä kommunikoimaan muiden jäsenvaltioiden yhteysviranomaisten kanssa. (Tarkistus 7) 2 artiklan 5 kohta >Alkuperäinen teksti> 5. Oikeushallinnon yhteysvirkamiehen lähettänyt jäsenvaltio voi itse määrittelemiensä menettelytapojen mukaisesti yhdistää hänet Euroopan oikeudelliseen verkostoon, mikäli yhteysvirkamiehen tehtävät vastaavat 4 artiklan mukaan yhteysviranomaiselle määrättyjä tehtäviä. >EP:n äänestyksessä hyväksytty teksti> 5. Oikeushallinnon yhteysvirkamiehen, jota 22 päivänä huhtikuuta 1996 hyväksytty yhteinen toiminta koskee, lähettänyt jäsenvaltio voi itse määrittelemiensä menettelytapojen mukaisesti yhdistää hänet Euroopan oikeudelliseen verkostoon, mikäli yhteysvirkamiehen tehtävät vastaavat 4 artiklan mukaan yhteysviranomaiselle määrättyjä tehtäviä. (Tarkistus 8) 2 artiklan 6 a kohta (uusi) >EP:n äänestyksessä hyväksytty teksti> 6a. Euroopan oikeudellisen verkoston kokoonpanosta ja 3 kohdassa tarkoitetuista nimityksistä ilmoitetaan Euroopan parlamentille. (Tarkistus 9) 3 artiklan johdantokappale >Alkuperäinen teksti> Euroopan oikeudellinen verkosto toimii erityisesti kolmella seuraavalla tavalla: >EP:n äänestyksessä hyväksytty teksti> Euroopan oikeudellinen verkosto toimii kunnioittaen yksilön oikeuksia, turvaa ja perusvapauksia: (Tarkistus 10) 3 artiklan a ja b alakohta >Alkuperäinen teksti> a) Verkosto helpottaa eri jäsenvaltioiden yhteysviranomaisten välisiä asianmukaisia kahdenvälisiä yhteyksiä 4 artiklassa määrättyjen tehtävien suorittamiseksi. >EP:n äänestyksessä hyväksytty teksti> a) Verkosto helpottaa eri jäsenvaltioiden yhteysviranomaisten välisiä asianmukaisia välittömiä, kahdenvälisiä tai monenvälisiä, yhteyksiä 4 artiklassa määrättyjen tehtävien suorittamiseksi. >Alkuperäinen teksti> b) Verkosto järjestää jäsenvaltioiden yhteysviranomaisten välisiä säännöllisiä kokouksia 5 - 7 artiklassa määrättyjä menettelyjä noudattaen. >EP:n äänestyksessä hyväksytty teksti> b) Verkosto järjestää säännöllisin väliajoin jäsenvaltioiden yhteysviranomaisten välisiä kokouksia 5 - 7 artiklassa määrättyjä menettelyjä noudattaen. (Tarkistus 11) II osasto Otsikko >Alkuperäinen teksti> KAHDENVÄLISET YHTEYDET >EP:n äänestyksessä hyväksytty teksti> KAHDENVÄLISET TAI MONENVÄLISET YHTEYDET (Tarkistus 12) 4 artiklan 1 kohdan ensimmäinen alakohta >Alkuperäinen teksti> 1. Yhteysviranomaiset ovat aktiivisia välittäjiä, joiden tehtävänä on helpottaa jäsenvaltioiden välistä oikeudellista yhteistyötä erityisesti vakavan kansainvälisen rikollisuuden torjunnassa. Ne ovat oman maansa paikallisten oikeusviranomaisten, toisten maiden yhteysviranomaisten sekä toisten maiden paikallisten oikeusviranomaisten käytettävissä, jotta nämä voivat luoda tarkoituksenmukaisia suoria yhteyksiä. >EP:n äänestyksessä hyväksytty teksti> 1. Yhteysviranomaiset ovat aktiivisia välittäjiä, joiden tehtävänä on helpottaa jäsenvaltioiden välistä oikeudellista yhteistyötä erityisesti kaikenlaisen vakavan kansainvälisen rikollisuuden torjunnassa. Ne ovat oman maansa paikallisten oikeusviranomaisten, toisten maiden yhteysviranomaisten sekä toisten maiden paikallisten oikeusviranomaisten käytettävissä auttaakseen ja neuvoakseen näitä luomaan tarkoituksenmukaisia suoria yhteyksiä. (Tarkistus 13) 4 artiklan 1 kohdan toinen alakohta >Alkuperäinen teksti> Tätä tehtävää suorittaessaan he siirtyvät tarvittaessa paikan päälle. Lähettävä jäsenvaltio vastaa tässä tapauksessa kaikista siirtymisestä aiheutuvista kuluista, ellei toisin sovita. >EP:n äänestyksessä hyväksytty teksti> Tätä tehtävää suorittaessaan he siirtyvät tarvittaessa paikan päälle, jotta he voisivat paremmin hoitaa tehtäviään. Lähettävä jäsenvaltio vastaa tässä tapauksessa kaikista siirtymisestä aiheutuvista kuluista, ellei toisin sovita. (Tarkistus 14) 4 artiklan 2 kohta >Alkuperäinen teksti> 2. Yhteysviranomaiset toimittavat tarvittavia oikeudellisia ja käytännön tietoja oman maansa paikallisille oikeusviranomaisille, toisten maiden yhteysviranomaisille sekä toisten maiden paikallisille oikeusviranomaisille, jotta nämä voivat tehokkaasti valmistella oikeudellista yhteistyötä koskevan pyynnön, tai oikeudellisen yhteistyön tehostamiseksi yleensä. >EP:n äänestyksessä hyväksytty teksti> 2. Yhteysviranomaiset toimittavat tarvittavia oikeudellisia ja käytännön tietoja oman maansa paikallisille oikeusviranomaisille, toisten maiden yhteysviranomaisille sekä toisten maiden paikallisille oikeusviranomaisille, jotta nämä voivat täysipainoisesti, asianmukaisesti ja nopeasti valmistella oikeudellista yhteistyötä koskevan pyynnön, tai oikeudellisen yhteistyön tehostamiseksi yleensä. (Tarkistus 15) 4 artiklan 3 kohta >Alkuperäinen teksti> 3. Yhteysviranomaiset edistävät oikeudellisen yhteistyön koordinointia tapauksissa, joissa useat jäsenvaltion paikallisten oikeusviranomaisten esittämät pyynnöt edellyttävät koordinoitua täytäntöönpanoa toisessa jäsenvaltiossa. >EP:n äänestyksessä hyväksytty teksti> 3. Yhteysviranomaiset edistävät oikeudellisen yhteistyön koordinointia tapauksissa, joissa useat jäsenvaltion paikallisten oikeusviranomaisten esittämät pyynnöt edellyttävät koordinoitua täytäntöönpanoa toisessa jäsenvaltiossa tai toisissa jäsenvaltioissa. Erityisesti ne valvovat, että päällekkäisyyttä vältetään, ja edistävät, kun se on suotavaa, tiedonkulkua ja menettelyjen yhtenäisyyttä, sanotun kuitenkaan rajoittamatta osapuolten oikeuksien ja menettelyjen tiukkaa kunnioittamista. (Tarkistus 16) 5 artiklan 1 kohdan ba alakohta (uusi) >EP:n äänestyksessä hyväksytty teksti> ba) toimia arviointi- ja analysointifoorumina sekä oikeudellisen yhteistyön menettelyjen tehokkuuden että kehitettävien uusien toiminta-alojen osalta perustuen käsiteltävien tapauksien riittävään analysointiin. (Tarkistus 17) 6 artiklan 2 kohta >Alkuperäinen teksti> 2. Myöhemmin verkosto kokoontuu puheenjohtajavaltion kutsusta jäsenten toteamien tarpeiden mukaan ad hoc -periaatteella. >EP:n äänestyksessä hyväksytty teksti> 2. Myöhemmin verkosto kokoontuu neuvoston puheenjohtajavaltion viran puolesta lähettämästä kutsusta vähintään kerran vuodessa ja lisäksi silloin, kun kahta tai useampaa jäsenvaltiota edustavat jäsenet sitä pyytävät. (Tarkistus 18) 7 artikla >Alkuperäinen teksti> 1. Kokoukset pidetään periaatteessa Brysselissä neuvoston toimipaikassa neuvoston työjärjestyksessä annettujen sääntöjen mukaan. 2. Kokouksia olisi kuitenkin suunniteltava pidettäväksi vuorotellen jäsenvaltioiden pääkaupungeissa, jotta kaikkien jäsenvaltioiden yhteysviranomaiset voivat tavata yhteysviranomaisen lisäksi myös muita isäntävaltion viranomaisia ja vierailla niissä kyseisen jäsenvaltion erityiselimissä, jotka ovat vastuussa kansainvälisestä oikeudellisesta yhteistyöstä tai tiettyjen vakavien kansainvälisen rikollisuuden muotojen torjunnasta. >EP:n äänestyksessä hyväksytty teksti> Kokoukset pidetään vuorotellen jäsenvaltioiden pääkaupungeissa tai muissa tärkeissä kaupungeissa, mistä neuvoston sihteeristö ja asianomainen jäsenvaltio sopivat keskenään, jotta kaikkien jäsenvaltioiden yhteysviranomaiset voivat tavata yhteysviranomaisen lisäksi myös muita isäntävaltion viranomaisia ja vierailla niissä kyseisen jäsenvaltion erityiselimissä, jotka ovat vastuussa kansainvälisestä oikeudellisesta yhteistyöstä tai tiettyjen vakavien kansainvälisen rikollisuuden muotojen torjunnasta. (Tarkistus 19) 8 artiklan 1 kohta >Alkuperäinen teksti> 1. Yhteysviranomaiset ovat yhteydessä toisiinsa televiestintäverkon kautta viimeistään vuoden kuluttua tämän yhteisen toiminnan voimaantulosta. >EP:n äänestyksessä hyväksytty teksti> 1. Yhteysviranomaiset ovat mahdollisimman pian yhteydessä toisiinsa televiestintäverkon kautta, kuitenkin viimeistään vuoden kuluttua tämän yhteisen toiminnan voimaantulosta. (Tarkistus 20) 9 artiklan johdantokappale >Alkuperäinen teksti> Yhteysviranomaisilla on jatkuvasti oltava televiestintäjärjestelmän välityksellä pääsy seuraaviin neljää eri tyyppiä oleviin tietoihin: >EP:n äänestyksessä hyväksytty teksti> Yhteysviranomaisilla on jatkuvasti oltava televiestintäjärjestelmän välityksellä pääsy seuraaviin viittä eri tyyppiä oleviin tietoihin: (Tarkistus 21) 9 artiklan 4 a alakohta (uusi) >EP:n äänestyksessä hyväksytty teksti> 4a. määritettyjen menettelyjen perusteella laadittu luettelo päätökseen saatetuista tai meneillään olevista tapauksista, silloin kun on olemassa todisteita yhteydestä. (Tarkistus 22) 10 artiklan 2 kohta >Alkuperäinen teksti> 2. Jokaisen jäsenvaltion omalla vastuulla on tarkistaa järjestelmään sisältyvien tietojen oikeellisuus ja tiedottaa viipymättä neuvostolle, jos jotakin 9 artiklassa mainituista neljästä kohdasta koskevaa tietoa on muutettava. >EP:n äänestyksessä hyväksytty teksti> 2. Jokaisen jäsenvaltion omalla vastuulla on tarkistaa televiestintäjärjestelmään sisältyvien tietojen oikeellisuus ja tiedottaa viipymättä neuvostolle, jos jotakin 9 artiklassa mainituista viidestä kohdasta koskevaa tietoa on muutettava. (Tarkistus 23) 10 artiklan 3 a kohta (uusi) >EP:n äänestyksessä hyväksytty teksti> 3a. Yhteysviranomaiset huolehtivat tarkoin siitä, että neuvoston sihteeristölle ilmoitetaan tietojen oletetuista tai todellisista epätarkkuuksista. (Tarkistus 24) 12 artiklan ainoa a kohta (uusi) >EP:n äänestyksessä hyväksytty teksti> Amsterdamin sopimuksen tullessa voimaan tätä yhteistä toimintaa jatketaan, jollei sen soveltaminen ole päättynyt, mainitun sopimuksen K.6 artiklan 2 kohdan c alakohdan mukaisena päätöksenä. (Tarkistus 25) 13 artiklan ensimmäinen kohta >Alkuperäinen teksti> Neuvosto arvioi Euroopan oikeudellisen verkoston toimintaa ensimmäisen kerran käyttöönottovaiheen päättyessä vuoden kuluttua tämän yhteisen toiminnan voimaantulosta. >EP:n äänestyksessä hyväksytty teksti> Neuvosto arvioi - Euroopan parlamentille ja komissiolle viivytyksettä toimitettavan raportin avulla - Euroopan oikeudellisen verkoston toimintaa ensimmäisen kerran käyttöönottovaiheen päättyessä vuoden kuluttua tämän yhteisen toiminnan voimaantulosta. (Tarkistus 26) 13 artiklan toinen kohta >Alkuperäinen teksti> Tämän jälkeen neuvosto arvioi puheenjohtajan aloitteesta Euroopan oikeudellisen verkoston toimintaa joka kolmas vuosi verkoston laatiman raportin perusteella. >EP:n äänestyksessä hyväksytty teksti> Tämän jälkeen neuvosto arvioi puheenjohtajavaltion aloitteesta Euroopan oikeudellisen verkoston toimintaa vuosittain verkoston laatiman raportin perusteella. Tämä raportti sekä neuvoston arviointi toimitetaan viipymättä Euroopan parlamentille. (Tarkistus 27) 13 artiklan kolmas kohta >Alkuperäinen teksti> Ensimmäistä kolmivuotisraporttia käsitellessään neuvosto tutkii verkoston toiminnasta saadun kokemuksen ja Europolin toimivallan laajentamisen perusteella, mikä tehtävä verkostolla voisi olla Europoliin nähden. >EP:n äänestyksessä hyväksytty teksti> Euroopan oikeudellisen verkoston ensimmäisen kolmivuotiskauden päättyessä neuvosto arvioi, kuinka verkosto voisi kehittyä ja mitkä voisivat olla sen uusia tehtäviä sekä mikä on sen asema suhteessa Europoliin, verkoston toiminnasta saadun kokemuksen ja Europolin toimivallan laajentamisen perusteella, sellaisina kuin ne on kuvattu tämän yhteisen toiminnan johdanto-osan kolmannessa viitteessä mainitun järjestäytyneen rikollisuuden torjuntaa koskevan toimintasuunnitelman poliittisessa suuntaviivassa nro 10. Lisäksi neuvosto takaa, että muiden oikeudelliseen yhteistyöhön liittyvien yhteisten toimintojen tehtäviin nähden ei ole päällekkäisyyttä tai ristiriitaisuutta ja että tehtävät eivät ole päällekkäisiä tai ristiriitaisia Europolin tehtävien kanssa. Lainsäädäntöpäätöslauselma, johon sisältyy Euroopan parlamentin lausunto ehdotuksesta yhteiseksi toiminnaksi eurooppalaisen oikeudellisen verkoston perustamiseksi (9804/97 - C4-0428/97 - 97/0911(CNS)) (Kuulemismenettely) Euroopan parlamentti, joka - ottaa huomioon neuvoston ehdotuksen (9804/97 - 97/0911(CNS)), - neuvoston kuultua sitä Euroopan unionista tehdyn sopimuksen K.6 artiklan toisen kohdan mukaisesti (C4-0428/97), - ottaa huomioon työjärjestyksensä 58 artiklan, - ottaa huomioon kansalaisvapauksien ja sisäasiain valiokunnan mietinnön ja oikeusasioita ja kansalaisten oikeuksia käsittelevän valiokunnan lausunnon (A4-0351/97); 1. Hyväksyy neuvoston ehdotuksen parlamentin tekemin tarkistuksin; 2. Pyytää neuvostoa muuttamaan ehdotustaan vastaavasti; 3. Pyytää neuvostoa ilmoittamaan parlamentille, jos se aikoo poiketa parlamentin hyväksymästä tekstistä; 4. Pyytää tulla kuulluksi uudelleen, jos neuvosto aikoo tehdä huomattavia muutoksia alkuperäiseen ehdotukseensa; 5. Kehottaa puhemiestään välittämään tämän lausunnon neuvostolle ja komissiolle.